2.pielikums

Tehniskajai specifikācijai

(darba uzdevumam)

“Elektroauto uzlādes stacijas Vestienas ielā 35, Rīgā”

būvprojekta izstrāde, autoruzraudzība un būvdarbi

**Būvdarbu organizācijas apraksts**

1. **Objekts:**
   1. **Elektroauto uzlādes stacijas un saistītā infrastruktūra Vestienas ielā 35, Rīgā**
   2. Adrese: Rīga, Vestienas iela 35, RP SIA “Rīgas satiksme” 7. autobusu parka teritorija.
2. **Darba uzdevums:**
   1. Veikt elektroauto uzlādes staciju un saistītās infrastruktūras būvprojekta dokumentācijas izstrādi, autoruzraudzību un izbūvi (turpmāk – Darbi) 7. autobusu parka teritorijā Vestienas ielā 35, Rīgā atbilstoši izstrādātajai tehniskajai specifikācijai, Līgumam un tā pielikumiem, un būvniecības jomu regulējošo normatīvo aktu prasībām.
3. **Būvdarbu apraksts:**
   1. Veicot būvdarbus, jāpielieto vispārēji atzītas un labas atsauksmes guvušas tehnoloģijas, materiāli un iekārtas. Izpildītājs ir pilnīgi atbildīgs par to, lai būvdarbi tiktu realizēti augstā kvalitātē, ievērojot mūsdienīgu tehnoloģiju prasības un pareizas montāžas metodes. Tāpat Izpildītājs ir atbildīgs par to, lai būvdarbus veiktu atbilstošas kvalifikācijas personāls, kas nodrošināts ar nepieciešamo tehniku, tehnoloģiju un instrumentiem. Izpildītājs ir atbildīgs, lai būvdarbu realizācija notiktu saskaņā ar LV spēkā esošajiem normatīviem un standartiem, Tehnisko specifikāciju un Tehnisko dokumentāciju. Izpildītājam ir jāiepazīstas ar visu dokumentāciju kopumā. Izpildītājam visi būtiskie materiāli, iekārtas un to paraugi, pirms to piegādes būvobjektā ir jāsaskaņo ar Pasūtītāju. Visiem pielietotajiem materiāliem un iekārtām, kas nav ražotas LV, ir jāatbilst LV adaptēto harmonizēto Eiropas standartizācijas komitejas (CEN) standartu prasībām un tiem ir jābūt ar CE atbilstības marķējumu.
   2. Izpildītājam laicīgi ir jāizstrādā visa nepieciešamā izpilddokumentācija. Iesniedzot pasūtītājam akceptēšanai ikmēneša veikto darbu aktu, pie tā jābūt pievienotam ar atbildīgo būvdarbu vadītāju apstiprinātām izpildshēmu komplektam.
   3. Izpildītājam ir jāiepazīstas visām Tehnisko specifikāciju sadaļām, jo nepieciešamā informācija var būt aprakstīta vairākās sadaļās, kuras ir savstarpēji saistītas.
   4. Izpildītājs ir atbildīgs, lai būvdarbu realizācija notiktu saskaņā ar LV spēkā esošajiem normatīviem, standartiem, materiālu ražotāju tehnoloģijām un šo Tehnisko specifikāciju un Tehnisko dokumentāciju. Izpildītājam ir jāiepazīstas ar visu būvdarbu apraksta dokumentāciju kopumā.
   5. Pirms būvdarbu uzsākšanas Izpildītājam rūpīgi jāiepazīstas ar Būvlaukumu, jāizstrādā Darba veikšanas projekts, jāuzstāda norobežojošās un brīdinājuma zīmes un jāveic citi nepieciešamie preventīvie pasākumi būvlaukuma iekārtošanai.
   6. Izpildītājam, kā profesionālam darbu izpildītājam, ir jāparedz visi darbi, iekārtas vai materiāli, kuru izpildes vai pielietojuma nepieciešamība izriet no būvdarbu tāmē iekļauto darbu rakstura un/vai apjoma, un kuru izpilde vai pielietojums var būt nepieciešams, lai kvalitatīvi izpildītu būvdarbus un nodotu būvobjektu pasūtītājam. Izpildītājs nodod Pasūtītājam lietošanai gatavu ēku, kur visas sistēmas, ēkas funkcionēšana ir pārbaudīta, saregulētas, ēka nodota pasūtītājam. Izpildītājs ir materiāli atbildīgs par materiālu, iekārtu aizsardzību pret bojājumiem un nosmērēšanu būvdarbu izpildes laikā, gan Pasūtītāja priekšā, gan trešo personu.
4. **Būvlaukuma sagatavošana**
   1. **Izpildītāja darba teritorija**
      1. Izpildītājam jānodrošina un jāuztur piemērotas telpas būvlaukumā.
      2. Izpildītājs savās izmaksās jāiekļauj visi izdevumi, kas varētu rasties būvlaukuma ierīkošanas un uzturēšanas vajadzībām.
      3. Izpildītājam pašam jāorganizē vienošanās starp savu personālu un piesaistītajiem apakšuzņēmējiem, kas strādā būvlaukumā vai tā tuvumā, par laukumiem, ko tas/tie vēlas izmantot kā piekļuves vai uzglabāšanas teritoriju savam inventāram un materiāliem un kā darba laukumu. Visas izmaksas šim nolūkam jāsedz pašam Izpildītājam.
   2. **Atskaite par stāvokli pirms būvdarbiem:**
      1. Pirms būvdarbiem Izpildītājam jāveic būvlaukumu izvietojumu, konstrukciju, ietvju u.c. blakus struktūru, ko varētu ietekmēt būvdarbi, apsekošana. Apsekotām jābūt arī teritorijām būvlaukuma tuvumā, kuras varētu ietekmēt būvdarbi. Visi esošie bojājumi un/vai defekti, kā arī citas būtiskas detaļas jākonstatē, jāiereģistrē un jānofotografē.
      2. Ja konstatē, ka ir apstākļi, kas varētu ietekmēt būvdarbu norisi, tos apkopo atskaitē. Šāda atskaite jāiesniedz Pasūtītājam divos eksemplāros pirms jebkādu aktivitāšu uzsākšanas būvlaukumu teritorijās. Ja bojājumu un/vai defektu nav, Izpildītājam jāiesniedz Pasūtītājam rakstisks apstiprinājums par apsekošanu, kas veikta pirms darbu uzsākšanas būvlaukumu vietās.
      3. Izpildītājam jāorganizē Pasūtītāja pārstāvju klātbūtne apsekošanas laikā.
      4. Visi apsekošanas laikā un/vai pēc Izpildītāja darbiem konstatētie, bet neiereģistrētie bojājumi un/vai defekti jānovērš un jānodrošina to sākotnējais vai labāks stāvoklis, kas būtu pieņemams Pasūtītājam, īpašniekam, trešajām personām un/vai kontrolinstitūcijām, Izpildītājs šādus bojājumus un/vai defektus uzņemas novērst par saviem līdzekļiem.
   3. **Aizsardzība pret bojājumiem:**
      1. Izpildītājam jāveic visi nepieciešamie piesardzības pasākumi, lai izvairītos no patvaļīgu ceļu, zemes, īpašumu, koku un citu bojājumu izraisīšanas, kā arī līguma darbības laikā ātri jāatrisina jebkuras īpašnieku vai objektu valdītāju sūdzības.
      2. Vietās, kur jebkura būvju daļa atrodas tuvumā, zem vai šķērso kādas ar likumu noteikta uzņēmuma, ceļu pārvaldes institūcijas vai citas puses iekārtas, Izpildītājam jāsniedz īslaicīgs atbalsts un jāveic darbi apkārt, zem vai blakus visām iekārtām tā, lai izvairītos no bojājumiem, noplūdēm vai briesmām un nodrošinātu nepārtrauktu šo iekārtu darbību.
      3. Izpildītājam nekavējoties rakstiski jāinformē Pasūtītājs par bojājumiem vai savainojumiem, kas radušies darbu izpildes laikā.
      4. Ja tiktu atklāti bojājumi vai noplūdes, Izpildītājam nekavējoties jāinformē Pasūtītājs un attiecīgais ar likumu noteiktais uzņēmums un jānodrošina jebkuras bojātās iekārtas remontam vai nomaiņai.
   4. **Pagaidu būves, piekļūšana un izpēte:**
      1. Segumi, ko Izpildītājs izmanto vai šķērso līguma nolūkos, jāuztur apmierinošā stāvoklī līguma izpildes laikā, savukārt pēc tā izpildes Izpildītājam jāatjauno segumi vismaz līdz to sākotnējam stāvoklim, kas būtu pieņemams Pasūtītājam un kontrolinstitūcijām uz paša rēķina. Izpildītājam jāregulē savu transportlīdzekļu darbības veids, lai nodrošinātu, ka tie netiek nevajadzīgi bojāti būvju teritorijā - publiski vai kādā citā veidā.
      2. Visas pagaidu būves, kas nepieciešamas līgumā noteikto darbu pabeigšanai (tādas kā drošas sastatnes, iežogojums, apgaismojums, tiltiņi u.c., kā arī darbs, aprīkojums, materiāli un būves, kas nepieciešamas drošai, savlaicīgai un kvalitatīvai līgumsaistību izpildei) uzskatāmas par iekļautām Izpildītāja piedāvājuma cenā un par tām nav jāveic papildus maksājumi.
      3. Izpildītājs ir atbildīgs par būvlaukuma apstākļiem, iepirkuma dokumentos iekļauto visu datu un informācijas pārbaudi.
      4. Izpildītājam pašam jākonstatē darbiem piederīgie apstākļi.
      5. Izpildītājam pirms sava piedāvājuma iesniegšanas jāveic rūpīga būvlaukuma apskate un jāiepazīstas ar tā stāvokli attiecībā uz vispārējiem būvniecības apstākļiem būvlaukumā, esošajām iekārtām un pakalpojumiem un jebkuru citu aspektu, kas varētu ietekmēt būvniecību un darbu izpildes metodes, ja Izpildītājam ir nepieciešams veikt papildus izpētes situācijas noskaidrošanai un piedāvājuma sagatavošanai. Izpildītājs veic izpēti par saviem līdzekļiem un informē Pasūtītāju, norādot izpētes laika veikšanu un tās ilgumu un sasniegtos rezultātus.
      6. Izpildītājam īpaši jāizpēta apstākļi, kas saistīti ar piekļūšanu būvlaukumam, pastāvošie šķēršļiem un iespēju robežās jākonstatē visas tās grūtības teritorijā, kas varētu traucēt darbu izpildi.
      7. Jāpieņem, ka Izpildītājs ir izanalizējis esošos satiksmes apstākļus, kā arī to ietekmi uz darbu izpildi.
      8. Visas saistītās izmaksas jāpieņem par iekļautām Izpildītāja piedāvājuma cenā.
5. **Progresa ziņojums**
   1. Izpildītājam, ja Pasūtītājs, ir norādījis par nepieciešamību sagatavot progresa ziņojumu, Izpildītājs iesniedz šādu ziņojumu (ne biežāk kā reizi mēnesī), kur tiek aprakstīta:
      1. Vispārīga informācija par būvdarbiem;
      2. Būvdarbu norise:
         1. Atskaites periodā objektā izpildītie būvdarbi;
         2. Atskaites periodā veiktās segto darbu pārbaudes;
         3. Nākamajā mēnesī plānoto būvdarbu apraksts.
      3. Finanšu atskaite – nepieciešams norādīt arī informāciju par plānoto darbu izpildes apjomu nākamajiem diviem atskaites periodiem.
      4. Kalendāra grafika izpildes atskaite, norādot precīzi kavējumu, ja tāds ir;
      5. Informācija par darbu izmaksām;
      6. Darbuzņēmēju uzskaite:
      7. Riski būvdarbos, risinājumi, ieteikumi, apsekošanas laikā konstatētie fakti;
      8. Problēmas, kas radušās būvobjektā, to objektīva analīze un Izpildītāja plānotie problēmu risinājumi.
      9. Būvdarbus raksturojoši fototattēli, kur apkopoti raksturīgākie darbu veikšanas posmi atbilstoši laika grafikā definētajiem posmiem, kas parādīti ar fotogrāfijām un shēmām no konkrētā darbu veikšanas brīža, vispārīgi aprakstot fotogrāfijā un shēmā redzamo un norādot, vai fotografēts pirms-būvniecības vai būvniecības fāzē.
      10. Izpildītājam jānofotografē būvlaukums pirms darbu uzsākšanas, tā, lai ir vizuāli redzama faktiskā situācija.
      11. Turpmākā darbu fotografēšana jāveic būvniecības fāzē tādos intervālos, kas atspoguļo galvenos progresa etapus atbilstoši laika grafikā definētajiem posmiem un segtos darbus.
6. **Būvlaukuma apsardze**
   1. Izpildītājs uzņemas pilnu atbildību par norobežoto būvlaukumu, kā arī tajos izvietoto materiālo vērtību saglabāšanu būvdarbu laikā.
7. **Komunikācijas izmantošana būvlaukumā**
   1. **Vispārīgi:**
      1. Izpildītājam, savstarpēji vienojoties ar Pasūtītāju, noorganizē elektrības un ūdens apgādi, telefons un citas komunikācijas, kas nepieciešamas būvlaukuma iekārtošanai, un jānodrošina visu cauruļu, kabeļu un armatūras, kas saistītas ar šo komunikāciju uzstādīšanu, piegāde, apkope un aizvākšana pēc darbu pabeigšanas. Izpildītājam jānodrošina adekvāta pārbaudīta dzeramā ūdens piegāde būvlaukumā. Visām elektroiekārtām, kas ietilpst pagaidu būvēs, jāatbilst aktuālajiem noteikumiem.
      2. Izpildītājam jākoordinē un jāuzstāda visas pagaidu ietaises saskaņā ar komunālo pakalpojumu uzņēmumu noteikumiem un saskaņā ar normatīviem.
      3. Pēc darbu pabeigšanas vai gadījumā, ja pagaidu ietaises vairs nav nepieciešamas, tās jānojauc un būvlaukums jāsakārto atbilstoši tā sākotnējam stāvoklim. Visas ar pagaidu ietaisēm, t.sk., bet ne ierobežojoši, instalāciju apkopi, pārvietošanu un aizvākšanu, saistītās izmaksas jāuzņemas Izpildītājam.
      4. Pasūtītājs nodrošina iespēju pieslēgties pie esošajiem inženiertīkliem, esošo tehnisko iespēju robežās. Gadījumā, ja nepieciešami papildu tehniskie risinājumi pieslēgumu nodrošināšanai, to veikšanu un saistītās izmaksas jāuzņemas Izpildītājam.
      5. Darbu izpildes procesā Izpildītājs rīkojas taupīgi un lietderīgi, izmantojot Pasūtītāja ūdensapgādes un energoresursus.
   2. **Pagaidu ūdensapgāde:**
      1. Izpildītājam jānodrošina visa ūdensapgāde, kas nepieciešama būvdarbiem, sanitārajām ietaisēm, būvlaukuma birojiem un cauruļvadu skalošanai un testēšanai.
   3. **Pagaidu elektroapgāde:**
      1. Izpildītājam uz sava rēķina jāpiegādā, jāuzstāda, jādarbina un jāapkopj visa elektroapgādes sistēma, kas nepieciešama būvdarbiem, būvlaukuma birojiem un testēšanai. Izpildītājam jānodrošina viss darbaspēks, materiāli un aprīkojums pagaidu elektroapgādes uzstādīšanai. Pēc darbu pabeigšanas teritorijā Izpildītājam jāatslēdz elektrība un jānovāc pagaidu elektroapgādes sistēma, vienojoties ar Pasūtītāju. Ja kā pagaidu elektroapgādes sistēmā tiek izmantotas motorģeneratoru stacijas, šīm stacijām jābūt akustiski izolētām ar īpašiem nožogojumiem no blakusesošajām dzīvojamām mājām.
   4. **Sanitārie pakalpojumi:**
      1. Izpildītājam jānodrošina un jāapmaksā pietiekams skaits pagaidu tualešu saviem darbiniekiem. Ietaises jāuzstāda un jāapkopj piemērotās teritorijās. Tualetes jāuztur tīras un jāiztukšo pēc nepieciešamības. Pabeidzot darbus, sanitārās iekārtas jānovāc un teritorija jāatgriež to sākotnējā stāvoklī.
8. **Vides apsaimniekošana būvniecības laikā**
   1. **Laukumi atkritumu apsaimniekošanai:**
      1. Neatļauta atkritumu un atbērtņu izvietošana nav pieļaujama.
   2. **Būvlaukuma tīrība:**
      1. Izpildītājs ir atbildīgs par adekvātu būvlaukuma un būvju apkopi. Materiāli un aprīkojums jānovieto, jāuzglabā un jāsakrauj tādā kārtībā, kas iespējami samazinātu vietējo aktivitāšu traucējumus un pārtraukumus.
      2. Izpildītājam jāveic visi nepieciešamie pasākumi, lai nepieļautu, ka transportlīdzekļi izgāž dubļus vai citus atkritumus uz ceļiem, ietvēm un Pasūtītāja teritorijā, un nekavējoties jāaizvāc jebkuri šādā veidā izgāzti materiāli.
9. **Uzkopšana**
   1. **Teritorijas tīrīšana būvdarbu laikā:**
      1. Izpildītājam jāuzkopj visi izbērtie netīrumi, grants vai citi nepiederoši materiāli, kas radušies būvdarbu rezultātā, no visām ielām un ceļiem būvlaukuma tuvumā pēc katras dienas darbu pabeigšanas. Uzkopšanā jāietver mazgāšana ar ūdeni, beršana ar suku un roku darba izmantošana, ja tas nepieciešams, lai ielu stāvoklis būtu pielīdzināms blakusesošo darbu neskartās teritorijas stāvoklim.

**11.2. Pēdējā uzkopšana:**

11.2.1. Pēc būvju pabeigšanas un darbu pieņemšanas (t.sk. visu inženierkomunikāciju darbības pārbaudes), Izpildītājam jāaizvāc visi būvgruži un liekie materiāli (t.sk. visas pagaidu konstrukcijas, brīdinājumu zīmes, instrumenti, sastatnes, materiāli, izejvielas un celtniecības mašīnas vai aprīkojums, ko Izpildītājs vai kāds no viņa apakšuzņēmējiem izmantojuši darbu veikšanai) no būvlaukuma un tā apkārtnes.

11.2.2. Izpildītājam jāveic būvobjektā visu esošo telpu ģenerālā tīrīšana.

11.2.3. Izpildītājam jāatstāj būvlaukums labā kārtībā.

* + 1. Pasūtītāja uzkopšanas tiesības – ja Izpildītājs atsakās vai ignorē prasību veikt vai nekvalitatīvi veic būvgružu, atkritumu, pagaidu konstrukciju aizvākšanu, bruģēto teritoriju, gājēju ietvju tīrīšanu vai telpu uzkopšanu kā noteikts šajās prasībās Pasūtītājs var pēc paša izvēles aizvākt un izgāzt minētos būvgružus, atkritumus un pagaidu būves, uzkopt bruģētās teritorijas, gājēju ietves, telpas un atskaitīt attiecīgās izmaksas no summas, kas pienāktos Izpildītājam saskaņā ar šo Tehnisko specifikāciju un Līgumu.

1. **Ielu un ietvju šķēršļi:**
   1. Visi darbi, kas ietekmē satiksmi jāplāno Pasūtītājam pieņemamā veidā. Pirms darbu uzsākšanas Izpildītājam jāsastāda saskaņota plānoto darbu programma/shēma.
   2. Ja satiksme Pasūtītāja teritorijā ir ierobežota, Izpildītājam jāveic adekvātas izmaiņas un uz darba izpildes periodu jāpiegādā, jāuzstāda un jāuztur brīdinājuma, norādījuma u.c. zīmes, kā arī kontroles signāli, ja tādi uzskatīti par nepieciešamiem.
   3. Izpildītājs ir atbildīgs par visām izmaksām, kas saistītas ar izmaiņām, gaismām, zīmēm, signāloperatoriem, signalizētājiem u.tml., un tās jāuzskata par iekļautām Izpildītāja cenā.
   4. Izpildītājam jāveic visi nepieciešamie pasākumi, lai novērstu netīru transportlīdzekļu izbraukšanu no būvlaukuma, atstājot izgāztus dubļus vai citus gružus uz blakusesošajiem ceļiem, ietvēm vai Pasūtītāja teritorijā, un nekavējoties jāaizvāc jebkuri šādā veidā izgāzti materiāli.
2. **Esošās komunikācijas:**
   1. Izpildītājam jākonsultējas ar visām atbildīgajām institūcijām pirms rakšanas darbu uzsākšanas un jānoskaidro precīza esošo komunikāciju atrašanās vieta, kas var ietekmēt vai ko var ietekmēt būvdarbi.
   2. Izpildītājam jāizpilda noteikumi, kurus var izvirzīt Institūcijas, kas saistītas ar ūdens maģistrāļu, kanalizāciju, telefona kabeļu, elektrības vadu vai citu būvlaukumā esošo komunikāciju uzturēšanu un aizsardzību, visus komunikāciju bojājumus novēršot par saviem līdzekļiem.
   3. Gadījumā, ja Izpildītāja vainas dēļ tiek bojātas ūdens, kanalizācijas, elektrības vai telefona instalācijas (neatkarīgi no to marķējuma), Izpildītājam nekavējoties jāinformē attiecīgā institūcija, nosūtot paziņojuma kopiju Pasūtītājam.
   4. Jebkuri Izpildītāja izraisīti bojājumi esošajās komunikācijās jāsalabo līdz sākotnējam vai labākam stāvoklim par Izpildītāja līdzekļiem.
   5. Ja nepieciešams, Izpildītājam par saviem līdzekļiem jāveic izpētes rakšanas darbi, lai apstiprinātu vai noteiktu esošo komunikāciju tipus, izmērus un atrašanās vietas.
   6. Izpildītājam jānodrošina netraucēta visu inženierkomunikāciju un to iekārtu darbība uz būvniecības laiku, Izpildītājs veic nepieciešamās darbības inženierkomunikāciju un iekārtu pārbūvē, pēc būvdarbu pabeigšanas Izpildītājam jāatjauno visu inženierkomunikāciju un iekārtu darbība saskaņā ar to sākotnējo novietojumu, ja Pasūtītājs nav norādījis savādāk. Visas darbības un izmaksas Izpildītājs iekļauj savā piedāvājumā.
3. **Materiālu un aprīkojuma uzstādīšana un testēšana**
   1. **Vispārīgi:**
      1. Izpildītāja rīcībā būvlaukumā jābūt pietiekamam skaitam kvalificētu darbinieku, piemērotam aprīkojumam, darbarīkiem un instrumentiem būvdarbu realizēšanai.
      2. Viss aprīkojums jāuzstāda saskaņā ar ražotāja specifikācijām un rasējumiem, un saskaņā ar noteiktajām pielaidēm.
   2. Bojājumi testēšanas laikā un apmācības periodos:
      1. Iekārtu un aprīkojuma ekspluatāciju apmācības un pieņemšanas laikā par aprīkojumu un visām instalācijām atbild Izpildītājs. Par iespējamiem aprīkojuma un materiālu, darbarīku un instrumentu bojājumiem atbildīgs ir Izpildītājs.
   3. Ražotāja speciālistu piesaistīšanas pakalpojumi:
      1. Ražotāja speciālistu pakalpojumu izmaksas būvniecības laikā un garantijas periodā jāsedz Izpildītājam.
4. **Darbu uzsākšana:**
   1. Darbu veikšanas projekts:
      1. Pirms būvdarbu uzsākšanas, bet ne vēlāk kā 5 darba dienu laikā no līguma noslēgšanas Izpildītāja pienākums ir izstrādāt darbu veikšanas projektu.
      2. Darbu veikšanas projekts Izpildītājam jāizstrādā par visiem būvdarbu veidiem.
      3. Darbu uzsākšana bez saskaņota DVP nav pieļaujama.
5. **Pārbaudes un pieņemšana**
   1. **Vispārīgi:**
      1. Izpildītājam ir pienākums 3 (trīs) darba dienas pirms pārbaudes uzaicināt uz pārbaudi Pasūtītāju.
      2. Pasūtītāja pārstāvjiem ir tiesības jebkurā laikā apmeklēt un uzturēties būvlaukumā, būvobjektā un darbu izpildes vietās, kurās notiek materiālu un iekārtu izgatavošana.
      3. Izpildītājam ir pienākums pēc Pasūtītāja norādījumiem veikt pārbaudes vai piedalīties to veikšanā. Izpildītājs nodrošina objektā pieejamas visas nepieciešamās iekārtas un ierīces jebkuru būvdarbu veidu pārbaužu un mērījumu veikšanai. Veiktajām pārbaudēm ir jābūt dokumentētām un pārbaužu rezultāti ir jāiesniedz Pasūtītājam.
      4. Darbu izpildes laikā var tikt veiktas atkārtotas pārbaudes. Atkārtotā pārbaude tiek veikta pēc konstatēto trūkumu novēršanas, un tās apmaksā Izpildītājs.
      5. Visi materiāli, iekārtas u.t.t., kas saistītas ar būvdarbiem, ir attiecīgi jāizmēģina un jāpārbauda, lai pārliecinātos par to atbilstību Tehniskajai dokumentācijai un tehniskajai specifikācijai;
      6. Montāžas darbu, izmēģinājumu un pārbaudes procedūru kārtības apstiprināšana, kā arī attiecīgo pārbaužu rezultātu apstiprināšana vai atteikšanās no pārbaudēm, neatbrīvo Izpildītāju no noteiktajām saistībām nodrošināt darbus atbilstoši tehniskajai dokumentācijai un Tehniskās specifikācijas prasībām.
      7. Izpildītājam ir pienākums sagatavot defektu aktu.
   2. **Materiālu apstiprināšana:**
      1. Pirms materiālu ievešanas objektā vai pasūtīšanas, Izpildītājs ar materiāla apstiprināšanas formu, saskaņo visus būtiskos būvobjektā iebūvējamos materiālus, tehnoloģijas un iekārtas vai to nomaiņu ar Pasūtītāja pārstāvi. Visus saskaņotos materiālus, tehnoloģijas, iekārtas un to garantijas apkopot tabulā ar aktuālo informāciju. Izpildītājs veic saskaņoto materiālu saraksta sastādīšanu un uzturēšanu, informācijas aktualizēšanu. Visiem vizuāli redzamajiem apdares materiāliem un inženiersistēmu redzamajām daļām pēc Pasūtītāja pārstāvja pieprasījuma nepieciešams iesniegt/sagatavot paraugus.
   3. Materiāla nomaiņa ir pieļaujama gadījumos, ja tehniskajā dokumentācijā un tehniskajā specifikācijā paredzētie materiāli, iekārtas vai tehnoloģiskie risinājumi ir novecojuši vai, ja aizstājot sākotnēji paredzētos tiks sasniegts kvalitatīvāks rezultāts. Izpildītājs sagatavo un iesniedz Pasūtītājam tehniskajā dokumentācijā un tehniskajā specifikācijā paredzēto materiālu, iekārtu vai tehnoloģiju salīdzinājumu ar jaunajām – nomaināmajām. Jaunajiem materiāliem vai iekārtām, vai tehnoloģijām jābūt kvalitātes un īpašību ziņā ekvivalentiem vai labākiem par nomaināmajiem. Izpildītājs apliecina, ka nomaiņa turpmākā būvdarbu izpildē neradīs Pasūtītajam papildus izmaksas un neietekmēs līgumā noteikto būvdarbu pabeigšanas termiņu. Izpildītājs uzņemas pilnu materiālo atbildību par sekām kas varētu rasties Līguma izpildē sakarā ar saskaņotajām nomaiņām.
      1. Pirms vizuāli redzamo (apdares darbu un atklāto inženiersistēmu) būvdarbu veikšanas, Izpildītājs sagatavo apdares vai inženiersistēmas paraugus, kur izpildīto būvdarbu kvalitāti un izpildījumu novērtē un apstiprina Pasūtītājs. Laicīgi nesaskaņots paraugs nevar kalpot kā attaisnojums Līguma termiņa kavējumam.
      2. Izpildītājam būvdarbos ir jāpielieto viena ražotāja pilna materiālu sistēma, tai skaitā palīgmateriāli, ja tehniskajā dokumentācijā un tehniskajā specifikācijā nav norādīts savādāk.
      3. Izpildītāja pienākums ir patstāvīgi sekot līdzi izbūvēto materiālu un veikto darbu kvalitātei.
   4. **Atbilstības pārbaudes:**
      1. Nepieciešamības gadījumā pārbaudes un apskates, kā arī tajās konstatētie rezultāti tiek rakstiski reģistrēti.
      2. Lai noteiktu Izpildītāja piedāvāto materiālu, iekārtu vai būvdarbu izpildes kvalitātes atbilstību Tehniskā specifikācijā paredzētajam, izstrādājumu paraugi un pārbaužu rezultāti pirms būvdarbu uzsākšanas jāiesniedz/jāuzrāda saskaņošanai Pasūtītājam. Pārbaudīto materiālu paraugus jāuzglabā līdz būvdarbu perioda beigām. Ja kāda materiāla, iekārtas vai darbu izpildes kvalitāte ir zemāka nekā saskaņotajam paraugam, tas ir jānomaina vai jāpārtaisa bez papildus samaksas.
      3. Izpildītājs izpilda visas Tehniskā specifikācijā pieprasītās pārbaudes un sedz visus izdevumus, kas ar tām saistītas. Jebkurai materiālu novērtēšanai vai iesniegtiem pārbaudes rezultātiem jāatbilst pielietoto vai LV spēkā esošo normatīvu nosacījumiem.
      4. Izpildītājam ir jāiesniedz Pasūtītājam un izvērtēšanai sertifikātus, katalogus, rokasgrāmatas, rasējumus u.c. ražotāja sagatavoto informāciju, kas apliecina piedāvāto materiālu un iekārtu atbilstību LV normatīvos aktos un Tehniskā specifikācijā definētajām prasībām. Izpildītāja pienākums ir pierādīt Pasūtītājam, ka piegādājamās iekārtas un materiāli atbilst šajā Tehniskā specifikācijā noteiktajiem standartiem, uzrādot attiecīgos atbilstību apliecinošos dokumentus.
   5. **Iekārtu un sistēmas pārbaudes:**
      1. Pabeidzot iekārtu un sistēmu montāžu, Izpildītājam, pieaicinot Pasūtītāju, ir jāveic to pārbaudes, lai pārliecinātos par to atbilstību darba zīmējumu un/vai ražotāja prasībām. Izpildītāja pienākums ir nodrošināt ar visiem pārbaudēm nepieciešamiem instrumentiem, iekārtām un personālu un Izpildītājam ir jāsedz visi izdevumi, kas rodas, veicot noteiktās pārbaudes.
      2. Izpildītājam darbi tiek akceptēti un pieņemti tikai pēc pilnībā pabeigtu visu iekārtu un sistēmu pārbaudes. Izpildītājs pēc pārbaužu pabeigšanas sagatavo un iesniedz Pasūtītājam atskaiti, kas satur mērījumus un atzinumu par iekārtu un sistēmu gatavību pieņemšanai. Tajā jāietver vadības, regulēšanas, izmēģināšanas u.c. dokumentācija, kas sastādīta montāžas pārbaudēs un nododot ekspluatācijā.
   6. **Personāla apmācība būvobjektā:**
      1. Pēc iekārtu uzstādīšanas Izpildītājs nodrošina Pasūtītāja norīkotajiem pārstāvjiem pilnīgu apmācības kursu par uzstādīto sistēmu ekspluatāciju un uzturēšanu kopumā. Apmācība tiek organizēta kā mācīšanās darba vietā un to nodrošina Izpildītāja personāls, kurš uzstāda iekārtas un nodod tās ekspluatācijā. Lietotāja rokasgrāmata tiek izmantota par apmācības pamata dokumentu.
   7. **Būvobjekta sagatavošana nodošanai Pasūtītājam:**
      1. Pirms būvobjekta nodošanas Pasūtītājam Izpildītājam jānovāc visas pagaidu būves, mehānismi, liekā grunts un būvgruži, kas radušies būvdarbu laikā gan no būvlaukuma, gan arī no tam pieguļošās teritorijas. Jāsakārto visas ieseguma virsmas, laukumi un zālāji. Jānotīra un jāsakārto ēkas fasādes, atbalsta sienas, bortakmeņi un citas norobežojošās konstrukcijas. Telpām jābūt izmazgātām un tīrām, notekām iztīrītām. Visiem logu un durvju mehānismiem, santehniskajām ietaisēm, citām ierīcēm un iekārtām jādarbojas atbilstoši tehniskajām prasībām. No teritorijas jāaizved būvniecības atkritumi un neizmantotie materiāli.
      2. Inženiersistēmas montāžas darbus var uzskatīt par pabeigtiem, ja sistēmas ir pilnībā palaistas darbībā un ieregulētas, ja ir sagatavotas ekspluatācijas instrukcijas, visi protokoli un akti ir apstiprināti un parakstīti.
   8. **Pieņemšana-nodošana:**
      1. 14 darba dienas pirms datuma, kad, pēc Izpildītāja domām, darbi būs pabeigti, tas rakstveidā informē Pasūtītāju un būvuzraugu, par termiņu kad visi būvdarbi būs pilnībā pabeigti, un tie būs pieejami pārbaudei.
      2. Pārbaude tiek veikta pēc pilnībā pabeigtiem būvdarbiem un veiktiem pēdējās uzkopšanas darbiem.
      3. Pārbaudes laikā objektā netiek ielaisti strādnieki būvdarbu veikšanai.
      4. Pārbaudē Izpildītāja klātbūtne nav nepieciešama, bet Izpildītājam ir jānodrošina piekļuve visām telpām.
      5. Pasūtītāja piedalīšanās veikto būvdarbu un to apjoma pārbaudē nav uzskatāma par būvdarbu izpildes apstiprinājumu.
6. **Citas prasības**
   1. **Sastatņu montāža:**
      1. Sastatņu montāžu veikt tikai pēc detalizēti izstrādātas montāžas shēmas. Pie jau uzstādītām un pārbaudītam sastatnēm piestiprināt sastatņu montāžas shēmu.
   2. **Demontāža:**
      1. Pirms demontāžas darbu uzsākšanas jāveic pasākumi esošo ēku aizsardzībai pret putekļiem, trokšņiem un vibrācijām, lietus ūdeņu novadīšanai. Veicot ekspluatējamo inženiertīklu demontāžu, ir jāveic pagaidu pasākumi to nepārtrauktas darbības nodrošināšanai.
   3. **Nodošanas dokumentācija:**
      1. Pabeidzot būvdarbus, Izpildītājam ir jāsagatavo un jānoformē visa nepieciešamā dokumentācija atbilstoši Tehniskajā specifikācijā un tehniskajā dokumentācijā definētajām prasībām.
      2. Izpildītājam ir jānodod Pasūtītājam visu tehniskās dokumentācijas izpildrasējumus, kuros ir apkopotas visas būvdarbu laikā veiktās izmaiņas.
      3. Izpildītājam, nododot ekspluatācijā iekārtas un sistēmas, jāsagatavo lietošanas un apkopes rokasgrāmatas.
      4. Nodošanas dokumentācijai jāpievieno visu objektā paredzēto sistēmu iekārtu ražotāju tehnisko raksturojumu izdrukas un elementu katalogu tehniskie rādītāji un zīmējumi, kā arī jāpievieno visu sistēmu iekārtu un elementu krāsaini vizuāli uzskatāmi materiāli un rokasgrāmatas.
      5. Būvdarbu izpilddokumentācija jāiesniedz izdrukas veidā un pilnā sastāvā papildus arī USB-datu nesējā. Iepriekš saskaņojot ar Pasūtītāju, atsevišķa informācija var tikt iesniegta Adobe Acrobat failu formā. Teksta daļai jābūt izstrādātai Word un Excel programmnodrošinājumam saprotamā formātā. Grafiskai daļai jābūt izstrādātai Dwg formātā. Dokumentācijai jābūt sagatavotai un iesietai lietošanai ērtā veidā.
      6. Izpilddokumentācija, pārbaužu un mērījumu rezultāti, sistēmu pases un protokoli ir jāsagatavo un jāiesniedz Pasūtītājam pirms paziņojuma par darbu pabeigšanu un būvobjekta nodošanas..